open-index/open-wikipedia-markdown huggingface dataset:
Nikolaus Verdunist

**Nikolaus Verdunist**, ka **Nicolas de Verdun** (sündinud umbes 1130–1140 Verdunis, surnud pärast 1205) oli Lotringist pärit kullassepp ja emailikunstnik, kes tegutses 12. sajandi keskel ja teisel poolel Prantsusmaal ning Saksamaal.

## Stiilist
Nikolaus oli rändav käsitöömeister, kes liikus ringi vastavalt tellimustele, seetõttu on kõik, mis tema elust tänapäeval teada, tuletatud tema teostest. Nikolaust peetakse Maasi koolkonna *[[champlevé]]*-emailikunsti kõige representatiivsemaks ja mõjukamaks esindajaks - see romaani metallikunsti haru õitses Maasi jõe orus ja ümbruses, eriti Liege'i ümbruses ja Staveloti benediktlaste kloostris. Teda peeti omas ajas väärismetallide töötluse ja emailitöö suurimaks meistriks ja tema teoste stiil mõjutas tugevasti tervet romaanika ja gootika üleminekustiili.

Verduni Nikolause stiili iseloomustab graatsiliste kurvidega figuurikujutus ja pehme drapeeringukäsitlus, milles seeriatena töödeldud voldistikuharjad ja -põhjad moodustavad kergelt figuuri järgivaid rühmi. Eriliseks tunnuseks on väikesed ümarad silmusjad voldilõpud draperii murdekohtades, mis on sellele stiilile andnud saksakeelse nime *Muldenstil* või *Muldenfaltenstil* ja mida kasutatakse ka muude kunstiharude, näiteks miniatuurmaali kontekstis (näiteks Põhja-Prantsusmaal valminud kuninganna Ingeborgi psalter, u 1200). Selles voldistikukäsitluses on nähtud klassikalise Kreeka skulptuuri mõjusid ja paistab, nagu oleks Nikolaus kasutanud oma uuenduslikku figuuristiili väljendusvahendina laiemas mõttes uut laadi realistliku kunsti loomiseks ja juurutamiseks. See stiil jääb väga populaarseks ka terve 13. sajandi jooksul, selle mõjusid võib näha vaoshoitud kujul Chartresi katedraali transepti portaalifiguuridel (u 1200–1210), Reimsi katedraali vanimatel skulptuuridel (u 1212–1225) ja Villard de Honnecourti visandiraamatus (u 1220).

## Teosed
Nikolausele on omistatud enam-vähem kindlalt kolm teost: Klosterneuburgi "Verduni altar" (1181), Kölni toomkiriku relikviaar kolmele pühale kuningale (*[[Dreikönigenschrein]]* e Kolmekuningakast, 1181–1200) ja Tournai Notre Dame'i Maarja-relikviaar (1205). Varem peeti tema teoseks ka Siegburgi Püha Miikaeli benediktlaste kloostrikiriku Anno relikviaari (u 1183), kuid tänapäeval enamik uurijaid seda enam ei toeta. Autorsus on täiesti kindel ainult Klosterneuburgi altari puhul, mis kannab ladinakeelset inskriptsiooni "Nicolaus Virdunensis". Ka Tournai relikviaar kannab kunstniku nime, mis aga pandi sinna tellija soovil; teos on kindlasti valminud 1200. aastate algul ja see on gootipärasemate joontega kui teised Nikolausele omistatud teosed.

## Viited

## Välislingid

* Nicholas of Verdun. visual-arts-cork.com
* Üksikosi Verduni altarilt ja Tournai relikviaarilt, Web Gallery of Art
* Nicholas of Verdun, teosed lehel wikiart.org
* Verduni altar Klosterneuburgi kloostri kodulehel
Koroonapandeemia Prantsusmaal

**Koroonapandeemia Prantsusmaal** on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast.

2. detsembril 2019 hospitaliseeriti Colmari Albert Schweitzeri haiglasse (Hôpital Albert Schweitzer) patsient, kelle sel ajal võetud proovide kohta kinnitati 2020. aasta mai alguses, et need olid koroonaviiruse suhtes positiivsed. Samuti osutusid positiivseks 27. detsembril 2019 Pariisi lähistel kopsupõletikuga hospitaliseeritud teise patsiendi proovid, millest anti teada 2020. aasta mais.

21. mai seisuga oli nakatunuid 144&nbsp;163, surnuid 28&nbsp;215.

12. juuniks oli riigis kinnitust leidnud üle 29 300 koroonaviirusega seotud surmajuhtumi, millest umbes 10 000 oli hooldekodudes.

Alates aprilli teisest poolest on koroonaviirusega seotud surmajuhtumite arv järjepidevalt langenud. Mais oli kõigi surmajuhtumite arv juba samal tasemel kui varasematel aastatel. 11. oktoobril registreeriti möödunud ööpäeva kohta 26&nbsp;896 uut nakatumisjuhtumit, mis oli Euroopa suurim ööpäevane uute juhtumite arv.

Prantsuse epidemioloogid on hinnanud, et tegelik nakatunute arv võib olla ligikaudu 2,8 miljonit inimest.

22. oktoobril registreeriti ööpäeva kohta 41&nbsp;622 uut nakatumisjuhtumit, mis oli suurim arv pandeemia algusest alates. Pühapäeval, 25. oktoobril registreeriti ööpäeva kohta 52&nbsp;013 uut nakatumisjuhtumit.

## Andmestik

## Viited
Villard de Honnecourt

**Villard de Honnecourt** (nimekujud ka **Wilars dehonecort**, **Vilars de Honecourt**; u 1225 Pikardia – u 1250) oli prantsuse arhitekt ja ehitusmeister, võib-olla ka puusepp. 

Tänapäeval on ta tuntud peamiselt oma visandiraamatu kaudu, mis sisaldab joonistusi ja kirjapanekuid 13. sajandi arhitektuuri, kunsti ja ehituspraktika teemadel. Visandiraamatu koostas Villard arvatavasti ehitusmeistrina tööd otsides Prantsusmaal ja mujal ringi rännates.

## Eluloolist
Honnecourt veetis enamiku elust Reimsi, Chartresi, Laoni, Meaux' ja Lausanne'i kandis liikudes. 1245. aastal külastas ta Ungarit, arvatavasti töötas seal arhitektina. Tema joonistused lasevad aimata, et ta oli hästi kursis enamiku suurte kirikute arhitektuuriga, mis püstitati tema eluajal. Vähem on viiteid Villard de Honnecourti enda panusele arhitektuuris, ehkki ta võis olla tegev Saint-Quentini basiilika ehitusel. Märkmetes on ta kirjeldanud oma tööd Lausanne'i katedraali roosakna valmistegemisel.

## Visandiraamat
Visandiraamat taasavastati 19. sajandil. See koosneb 33 pärgamendilehest, ja sisaldab üle 250 joonistuse, mis kujutavad inimesi, loomi, ehitisi, kunstiesemeid ja seadeldisi. Arvatavasti oli Villard hea joonistaja, sest enamik kujutatut paistab olevat pärgamendile pandud silma järgi otse esimesel vaatlusel.

Visandiraamat oli ilmselt algselt plaanitud sisaldama vaid joonistusi inimfiguuridest drapeeritud rõivastuses, kuid lõpptulemusena valmis Villard de Honnecourtil käsiraamat üksikasjalike juhenditega mitmesuguste objektide lõpetamiseks, sisaldades detailseid jooniseid ühes selgitavate märkustega. Kirjapandud tekstides toob ta kokku antiikse geomeetria põhimõtted, keskaegsed käsitöö- ja kunstitehnikad ja oma kaasaegsed ehitustavad. Eri osades on käsitletud mitmesuguseid tehnilisi menetlusi ja protsesse, mehaanilisi tööriistu ja masinaid, soovitusi ja õpetusi inim- ja loomafiguuride joonistamiseks ning märkmeid nähtud hoonete ja ehitismälestiste kohta. Tervikuna annab visandiraamat hea ülevaate sellest, milline võis olla 13. sajandi ehitusmeistri huvidering ja tööga seotud valdkonnad, ning selgitab gooti arhitektuuri leviku tagamaid Euroopas.

Visandiraamatu leidmisest saati on selles leidunud joonistusi eri allikates korduvalt avaldatud, viimane täielik faksiimile ilmus Burgoses 2018. aastal.

## Viited

## Kirjandus
* Carl F. Barnes, Jr. The Drapery-Rendering Technique of Villard de Honnecourt. - Gesta, Vol. 20, No. 1, Essays in Honor of Harry Bober (1981), lk 199–206

## Välislingid
* Villard de Honnecourti visandiraamatu andmed Prantsusmaa Rahvusraamatukogus, sh uusväljaanded
* Villard de Honnecourti visandiraamat digitaliseeritult. - gallica.bnf.fr
* The Medieval Sketches of Villard de Honnecourt. - medievalists.net (blogi)
* Villard de Honnecourt. - history-computer.com (temast "Unistajate" pealkirja all arvuti ajalugu käsitleval veebilehel)
* Villard de Honnecourt. Web Gallery of Art
* Villard de Honnecourti visandiraamatu 2018. aasta faksiimile
Sulevi koerahammas

**Sulevi koerahammas** (*Erythronium sulevii* (Rukšāns) Stepanov 2011; sünonüüm *Erythronium sibiricum* subsp. *sulevii* Rukšāns 2007) on taimeliik koerahamba perekonnast.

Leitud Altaist. 

Liik on nimetatud eesti bioloogi Sulev Savisaare järgi, kes selle eripärale esimesena tähelepanu pööras.

## Viited
Põrjatõn

**Põrjatõn** (ukraina Пирятин, vene Пирятин) on linn Ukrainas Poltava oblastis, Põrjatõni rajooni halduskeskus. Põrjatõn asub Poltavast umbes 125 km lääneloodes.

Linna läbib rahvusvaheline maantee E40.

Ukraina 2001. aasta rahvaloenduse andmetel oli Põrjatõni elanikest ukrainlasi 93,23%, venelasi 5,85%, valgevenelasi 0,31%, armeenlasi 0,11%, moldaavlasi 0,11% ja juute 0,07%.

## Viited
Koerahammas

**Koerahammas** (*Erythronium*) on liilialiste sugukonda kuuluv taimede perekond. Perekonda kuulub umbes 30 liiki püsikuid.

Suurem osa liike on levinud Põhja-Ameerika lääneosa parasvöötmes, paar liiki kasvab Euraasias, sealhulgas harilik koerahammas (*Erythronium dens-canis*).

## Liike
* *Erythronium albidum* – valkjas koerahammas
* *Erythronium americanum* – ameerika koerahammas
* *Erythronium californicum* – kalifornia koerahammas
* *Erythronium caucasicum* – kaukaasia koerahammas
* *Erythronium dens-canis* – harilik koerahammas
* *Erythronium grandiflorum* – suureõieline koerahammas
* *Erythronium helenae* – helena koerahammas
* *Erythronium hendersonii* – Hendersoni koerahammas
* *Erythronium howellii* – Howelli koerahammas
* *Erythronium japonicum* – jaapani koerahammas
* *Erythronium klamathense* – kaskaadi koerahammas
* *Erythronium krylovii* – Krõlovi koerahammas
* *Erythronium mesochoreum* – preeria-koerahammas
* *Erythronium montanum* – mägi-koerahammas
* *Erythronium multiscapideum* – haruline koerahammas
* *Erythronium oregonum* – oregoni koerahammas
* *Erythronium propullans* – minnesota koerahammas
* *Erythronium purpurascens* – purpur-koerahammas
* *Erythronium revolutum* – käänd-koerahammas
* *Erythronium sibiricum* – siberi koerahammas
* *Erythronium sulevii* – Sulevi koerahammas
* *Erythronium tuolumnense * – indiaani koerahammas
Räsamine

**Räsamine** on saehamba vaheldumisi ühele ja teisele poole painutamine, saehammaste (kõrvale) murdmine. 

Selleks, et saeleht saaks töötamisel takistamatult liikuda, peab saetee olema saelehe paksusest suurem. Laiema saetee saab tagada saehammaste räsamise (murdmise, jagamise) teel. Räsamise suurus oleneb mitmest tegurist: puidu liigist ja niiskusest, saematerjalist, saehamba pikkusest ning hamba kujust jne.
 
Kõvema puiduliigi (saar, tamm, jalakas jt) saagimisel kasutatakse väiksema räsaga saagi, sest siis tuleb lõikepind siledam ning hõõrdumine saelehe ja lõikepinna vahel on väiksem. Pehmemate puiduliikide saagimisel tuleb saehambaid räsada rohkem, sest pehmel puul on pikemate puidukiudude tõttu lõikepind rohkem narmendav. 

Mida väiksem on räsa, seda vähem on hambad pööratud. Töötlusjäljed on väiksemad ja töötluspind on kvaliteetsem. Oluline on igale saele määrata tema minimaalne sobiv räsa suurus. Praktikas loetakse sobivaks räsa suuruseks kahekordne saelehe paksus. Räsamise abivahendid on räsamisvõti, räsaraud ja räsamistangid. 

## Vaata ka
* Saelindi räsaja

## Viited
Olev Henno

**Olev Henno** (13. märts 1914 – 1. aprill 1994) oli eesti metsateadlane.

Ta lõpetas 1933. aastal Viljandi Maakonna Poeglaste Gümnaasiumi.

Ta oli Eesti Põllumajanduse Akadeemia professor (aastast 1980).

## Teoseid
*Olev Henno. "Puude ja põõsaste määraja". Tallinn: Eesti Riiklik Kirjastus, 1963
*Olev Henno. "Puude ja põõsaste välimääraja". Tallinn: Forest, 1995

## Tunnustus
*Eesti Looduskaitse Seltsi auliige

## Viited
Vaškivtsi

**Vaškivtsi** (ukraina Вашківці, rumeenia Vășcăuți, saksa Waschkautz, vene Вашковцы) on linn Ukrainas Tšernivtsi oblastis Võžnõtsja rajoonis.

Asulat läbib raudtee.

Vaškivtsit on esmamainitud 1431. aastal. Kuni 1774. aastani oli Moldova vürstiriigi koosseisus, seejärel kuni 1918. aastani Austria-Ungari võimu all. 1918–1940 kuulus Vaškivtsi Rumeeniale. 28. juunil 1940 hõivas Punaarmee Vaškivtsi koos ülejäänud Põhja-Bukoviinaga. Linn alates 1940. aastast.

1989. aasta algul elas linnas 5811 inimest ja 2013. aasta algul 5406 inimest.

Ukraina 2001. aasta rahvaloenduse andmetel oli Vaškivtsi elanikest ukrainlasi 97,99% ja venelasi 1,35%.

## Viited
Koroonapandeemia Indoneesias

**Koroonapandeemia Indoneesias** on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast.

Esimene nakatumisjuhtum tuvastati Jakarta eeslinnas Kemangis 2. märtsil 2020.

23. mai seisuga oli haiguse läbi surnud 1351 inimest, nakatunuid oli 21&nbsp;745.

## Andmestik

## Viited
Štěpánka Hilgertová

**Štěpánka Hilgertová** (sündinud Prošková; 10. aprillil 1968 Prahas) on tšehhi kärestikuslaalomi sõitja.

Ta võistles rahvusvahelisel tasemel 1988–2007. Ta on osalenud kuuel korral suveolümpiamängudel ja võitnud kuldmedali 1996 ja 2000.
Godefroid de Claire

**Godefroid de Claire**, ka **Godefroid de Huy** (umbes 1100 – umbes 1173) oli tänapäeva Belgia aladelt pärit kullassepp ja emailikunstnik, romaani kunstkäsitöö silmapaistev esindaja.

## Eluloolist
Sündinud oli ta ilmselt Huy's (Huy sur le Meuse) ja tema peamine tegutsemisperiood jäi ajavahemikku 1130–1150. Godefroid kuulub Maasi koolkonda, mis oli spetsialiseerunud champlevé-tehnikas pühapiltidele, kirikuriistadele ja relikviaaridele. Tema elust on vähe teada, kuid peamine tegutsemispaik paistis tal olevat Staveloti benediktlaste klooster.

Arvatakse, et ta õppis oma kunsti Rainer de Huy'lt ja on oletatud, et ta oli Verduni Nikolause õpetaja.

## Teosed
Godefroid de Claire'ile omistatud teoste hulgas on kuulsaimad pronksist, hõbedast ja kullatud akvamaniil-relikviaar pühaku paavst Aleksander I säilmetele (u 1145), mis tänapäeval asub Brüsselis Kuninglikus kunsti- ja ajaloomuuseumis, samuti kaks emailtahvlit, millel on kujutatud Kristuse ristimist ja ristilöömist. Talle on omistatud ka Staveloti triptühhon, kuigi autorsuse üle vaieldakse.

V. Vaga nimetab Godefroid de Claire'i tööks ka Heribertuse relikviaari Deutzis, mis on küll kahtlemata Maasi koolkonna töö, aga selle loomisaeg paigutatakse tänapäeval 1180. aastatesse.

## Pildid

Liège, Grand Curtius. Triptique de la Sainte Croix (Mosan, 1160-70).jpg|Püha risti triptühhon
Huy 72 collegiale-arbre-vie.JPG|Elu puu. Uurdeemailiga plaat
Fides Baptismus Medaillon aus Stavelot makffm.jpg|Emailitud altari osa Stavelotist
Operatio Medaillon KGM.jpg|Emailitud altari osa Stavelotist
Book cover with crucifix and evangelists, ivory from North France, enamels from Maasland, 1150-1175, ivory, gilt silver, copper, enamel - Hessisches Landesmuseum Darmstadt, Germany - DSC00262.jpg|Raamatukaas ristilöömise ja evangelistidega
Stavelot.Triptych.jpg|Staveloti triptühhon


## Viited

## Välislingid
* Godefroid de Claire. - visual-arts-cork.com
Bilecik

**Bilecik** on linn Türgis, Bileciki provintsi keskus.

Linn on tuntud türgi majade restaureerimise poolest ja linna populaarsus turistide hulgas aina kasvab. Rikkaliku arhitektuuripärandiga Bilecik on Euroopa ajalooliste linnade ja regioonide assotsiatsiooni liige. 

## Välislingid
Butša

**Butša** [b'utša] (ukraina Буча) on linn Ukrainas Kiievi oblastis, Butša rajooni ja Butša linnavalla keskus. 

Butša asub Kiievi kesklinnast 25 km loodes. 
Piirneb Irpini linna, Vorzeli ja Hostomeli aleviga ning Mõhhailivka-Rubeživka ja Blõstavõtsja külaga. Linn asub väikeste Butša ja Rokatši jõe vahel (Irpini jõe vasakpoolsed lisajõed).
 
Idast läände kulgeb läbi kesklinna rahvusvahelise tähtsusega Kiievi-Koveli maantee. Linna lõunaosa läbib  Kiievi-Korosteni raudtee. Linnas on Butša raudteejaam.

## Haldusajalugu
Butša sai alevi staatuse 1938. aastal ja linna õigused 2006. aastal. 17. juulil 2020 sai Butšast samanimelise rajooni halduskeskus.

## Sõjategevus 2022. aastal

Linn sai 2022. aasta veebruaris sõjategevuses kannatada. 1. aprillil 2022 teatas linnapea Anatoli Fedoruk, et linn ei ole enam Vene okupantide käes. 2. aprillil 2022 alustas Ukraina Rahvuspolitsei eriotstarbeline polk linna puhastamist diversantidest ja Vene vägede kaasajooksikutest.

#### Fotod 2022. aasta sõjategevusest ja tagajärgedest

UkrainiansinBucha.png|Ukraina politsei sisenemas Butšasse 2. aprillil 2022
KORD in Bucha 2022.jpg|KORD-i liikmed Butšas 2022. aasta aprilli alguses
Bucha main street, 2022-04-06 (0804).jpg|Purustatud Vene sõjatehnika 2022. aasta veebruaris


## Vaata ka
*Butša massimõrv

## Galerii

Лісова Буча церква апп. Петра і Павла.jpg|Apostlite Peetruse ja Pauluse kirik 2014. aastal
Bucha river1.JPG|Butša jõgi
Rokach river1.JPG|Rokatši jõgi Butša lähistel


## Viited

## Välislingid
* Офіційний сайт Бучанської міської ради
* Jeremy Bowen. Ukraine war: Bucha street littered with burned-out tanks and corpses. *[[BBC News]]*, 3. aprill 2022
Géza Jeszenszky

**Géza Jeszenszky** (sündinud 10. novembril 1941 Budapestis) on Ungari ajaloolane, poliitik ja diplomaat. Ungari välisminister (1990–1994).

Keskkooli lõpetamise järel ei lubatud ta osaluse tõttu 1956. aasta ülestõusus kaks aastat kõrgkoolis edasi õppida. 1961. aastast õppis ta Loránd Eötvösi Ülikoolis ajalugu, inglise keelt ja hiljem raamatukogundust. Magistrikraadi sai ta 1966. aastal, doktorikraadi 1970. aastal ja teaduskraadi raamatukogunduse alal 1973. aastal.

Aastatel 1966–1968 töötas ta koolis õpetajana ja 1968–1976 Széchényi Rahvuslikus Raamatukogus. 1976. aastast töötas õppejõuna K. Marxi nimelises Majandusülikoolis (tänapäeval Budapesti Corvinuse ülikool) , kus sai 1989. aastal sotsiaal- ja poliitikateaduskonna dekaaniks. 1984–1986 oli ta külalisprofessor California Ülikoolis Santa Barbaras. 1988. aastal oli Jeszenszky üks Ungari Demokraatliku Foorumi asutajaliikmeid.

23. maist 1990 kuni 15. juulini 1994 oli Géza Jeszenszky Ungari välisminister.

Aastatel 1994–1998 oli ta Rahvuskogu liige.

Aastatel 1998–2002 oli ta Ungari suursaadik Ameerika Ühendriikides ning 2011–2014 Norras ja Islandil.

## Viited
Edna Krabappel

**Edna Krabappel** oli animasarja "Simpsonid" korduv tegelane ja Springfieldi põhikooli 4. klassi õpetaja kuni pensionile jäämiseni 2013. aastal.

Ta elas 82 Evergreen Terrassil, kuid kolis hiljem pärast Maude Flandersi lese Ned Flandersi abiellumist 744 Evergreen Terrace. Kooliväliselt kujutati Ednat tüüpilise keskmise elueaga täiskasvanuna, raske suitsetajana, mängurina ja aeg-ajalt üksikuna joojana, kes püüdis leida õiget meest. Tal oli arvukalt suhteid paljude Springfieldi esindajatega; tema peamine valik on alati Seymour Skinner, tavaliselt pigem haletsuse kui kiindumuse pärast. Alates 23. hooajast kuni pensionile jäämiseni 25. hooajal oli Edna Krabappel abielus Ned Flandersiga. Ta oli 41-aastane.

Al Jean teatas, et Edna läheb pensionile Marcia Wallace'i (tema häälenäitleja) surma tõttu 25. oktoobril 2013. Protsess algas filmis "Neli regressi ja matus", kui "Me jätame teie järele proua K." näidati kriiditahvlil pealkirjajärjestuse ajal, mille esmaettekanne oli üheksa päeva pärast Marcia surma. Hooaja 25 episoodis "Mees, kes kasvas liiga palju" mainisid Ned ja Nelson, et nad igatsevad teda. Tema lahkumist näitas Ned musta käepaela kandmist, kuid teda ei näidatud kunagi avalikult. Filmis "Dogtown" kinnitatakse, et Edna on surnud. Filmis "Vasakult taga" julgustab Bart Flandriat olema nagu Krabappel.
Niidi põik

**Niidi põik** on tänav Tallinnas Põhja-Tallinna linnaosas Sitsi asumis. Niidi põik on 166 meetri pikkune ja kannab registrinumbrit 7840628.

Tänav algab Niidi tänavalt ja lõppeb Sõle tänavaga ristudes.

Tänav sai nime 31. juulil 1959 Niidi tänava järgi.

Niidi põik 4 asub Lasteaed Naeratus.

## Viited
Amet-Han Sultan

**Amet-Han Sultan** (20. oktoober 1920 Alupka – 1. veebruar 1971 Moskva oblast) oli krimmitatari päritolu Nõukogude sõjaväelane ja Teise maailmasõja äss-hävituslendur. Pärast Teist maailmasõda oli ta katselendur. Ta oli kahekordne Nõukogude Liidu kangelane (1943, 1945).

Ta sündis aastal 1920 Alupkas; tema isa oli pärit Dagestanist ja oli rahvuselt lakk, ema oli rahvuselt krimmitatarlane, ennast luges ta krimmitatarlaseks. Aastal 1937 lõpetas ta 7-klassilise kooli ja astus seejärel raudtee vabrikukooli Simferopolis, mille lõpetas aasta möödudes ja asus tööle raudtee depoosse Simferopolis, jätkates selle kõrvalt õpinguid Simferopoli aeroklubis.
Muks

**Muks** on eesti perekonnanimi.

Perekonnanime Muks on pandud Roosna-Alliku mõisavallas Järva-Jaani kihelkonnas Järvamaal, Karksi mõisavallas Karksi kihelkonnas Pärnumaal ja Tuhalaane mõisavallas Paistu kihelkonnas Viljandimaal. Nimede eestistamisel määrati Muks uueks perekonnanimeks isikuile, kelle perekonnanimi oli Roosilill; Muksi-nimelistele isikutele määrati uueks perekonnanimeks Tammsaar. 

1. jaanuaril 2020 sellise perekonnanimega inimesi Eestis ei ela või on neid vähem kui 5.

*Juhan Muks (1899–1983), eesti kunstnik
Audova

**Audova** on eesti perekonnanimi.

Perekonnanime Audova (Auduwa) on pandud Vara mõisavallas Maarja-Magdaleena kihelkonnas Tartumaal ja Jalametsa mõisavallas Pilistvere kihelkonnas Viljandimaal. Nimede eestistamisel määrati Audova-nimelistele isikutele uueks perekonnanimeks Tormis. 2020. aasta 1. jaanuari seisuga on perekonnanimi Audova Eestis 22 mehel ja 32 naisel. 

*Aleksander Audova (1892–1932), eesti bioloog
*Ann Audova (1904–2001), eesti kunstnik
*Jaan Audova (1901–1992), eesti vaimulik
*Leo Audova (1926–1954), eesti metsavend, Aleksander Audova poeg
*Peep Audova, eesti vaimulik, Jaan Audova poeg

*Maarja Rooma (sündinud Audova, 1935–2009), eesti arstiteadlane ja toitlushügieenik
Novoselõtsja

**Novoselõtsja** (ukraina Новоселиця, rumeenia Noua Suliță, saksa Nowosielitza, vene Новоселица) on linn Ukrainas Tšernivtsi oblastis, Novoselõtsja rajooni halduskeskus. Novoselõtsja asub Pruti jõe paremal kaldal, Tšernivtsist umbes 26 km idakagus.

Asulat on esmamainitud 1456. aastal. Kuni 1812. aastani oli Moldova vürstiriigi koosseisus, seejärel läks Venemaa Keisririigi võimu alla. 1828. aastal jagati Novoselõtsja seoses piiri reguleerimisega Venemaa Keisririigi ja Austria-Ungari vahel. 1918–1940 kuulus Novoselõtsja Rumeeniale. 28. juunil 1940 hõivas Punaarmee Novoselõtsja koos ülejäänud Põhja-Bukoviinaga. Linn alates 1940. aastast.

Ukraina 2001. aasta rahvaloenduse andmetel oli Novoselõtsja elanikest ukrainlasi 54,37%, moldaavlasi 35,82%, venelasi 6,84%, rumeenlasi 1,63%, juute 0,33%, poolakaid 0,18%, valgevenelasi 0,16% ja sakslasi 0,13%.

## Viited
Ananjiv

**Ananjiv** (ukraina Ананьїв) on linn Ukrainas Odessa oblastis, Ananjivi rajooni keskus. Linn asub 151 km Odessast põhja pool, Tõliguli jõe ääres.

Asulat on esmamainitud 1753. aastal Anani slobodana. 1834. aastast oli Hersoni kubermangu Ananjivi maakonna keskus. 1924–1940 kuulus linn Ukraina NSV Moldaavia ANSV koosseisu. 1941. aastal sai linnaks. 1941–1944 oli Rumeenia okupatsiooni all Transnistria kubernerkonnas.

1897. aastal olid pooled linnaelanikud juudid.
Ukraina 2001. aasta rahvaloenduse andmetel oli linna elanikest 87,88% emakeel ukraina keel, 9,43% vene keel ja 2,08% moldaavia (rumeenia) keel. 

## Viited

## Välislingid
Berezan

**Berezan** (ukraina Березань) on oblastilise alluvusega linn Ukrainas Kiievi oblastis. Berezan asub Kiievist umbes 69 km idas.

Asulat on esmamainitud 1616. aastal. Linnaõigused sai Berezan 1981. aastal, oblastilise alluvusega linn on alates 1994. aastast.

Ukraina 2001. aasta rahvaloenduse andmetel oli Berezani elanikest ukrainlasi 93,15%, venelasi 5,22%, valgevenelasi 0,55%, poolakaid 0,23%, armeenlasi 0,11%, moldaavlasi 0,08% ja tatarlasi 0,06%.

## Viited
Berezivka

**Berezivka** (ukraina Березівка) on linn Ukrainas Odessa oblastis, Berezivka rajooni keskus. Linn asub 90 km Odessast põhja pool, Tõliguli jõe ääres.

## Välislingid
Biljajivka

**Biljajivka** (ukraina Біляївка) on oblastilise alluvusega linn Ukrainas Odessa oblastis. Linn asub 53 km Odessast ida pool Dnestri deltas Turuntšuki jõe ääres.

Asula rajasid ukraina kasakad ja seda on kirjalikes allikates mainitud 1790. aastal. 1979. aastal sai linnaks ning 2016. aastal oblastilise alluvusega linnaks.

2001. aastal rääkis 82,97% elanikest emakeelena ukraina keelt ja 14,45% vene keelt.

## Viited

## Välislingid

*https://bilyayivka.city/
Descendants of the Sun

"**Descendants of the Sun**" on Lõuna-Korea telesari, mille peaosades on Song Joong-ki, Song Hye-kyo, Jin Goo ja Kim Ji-won. See oli eetris KBS2 kanalil 24. veebruarist 14. aprillini 2016.

## Osatäitjad
* Song Joong-ki – Yoo Si-jin
* Song Hye-kyo – Kang Mo-yeon
* Jin Goo – Seo Dae-young
* Kim Ji-won – Yoon Myung-ju

## Välislingid
* Ametlik koduleht
Kilija

**Kilija** (ukraina Кілія) on linn Ukrainas Odessa oblastis, Kilija rajooni keskus. Linn asub Budžakis Doonau deltas, Rumeenia piiri ääres.

## Ajalugu

Asula kuulus 10. sajandist Bütsantsile. 1412-1448 kuulus Moldova vürstiriigile, 1448-1465 Ungarile ja 1465-1484 taas Moldovale. 1484–1812 kuulus Osmanite riiki ja seejärel läks Venemaa koosseisu. 1856. aastal läks Pariisi rahulepinguga Rumeeniale, kuid 1878. aastal taas Venemaa koosseisus. 1918–1940 ja 1941–1944 kuulus taas Rumeeniale.

2001. aastal oli linnaelanikest 39,56% emakeel ukraina keel, 55,5% vene keel ja 2,93 moldaavia (rumeenia) keel.

## Viited

## Välislingid

*http://www.gorsovet-kiliya.org.ua/
Guardian: The Lonely and Great God

"**Guardian: The Lonely and Great God**" (korea keeles 쓸쓸하고 찬란하神 – 도깨비; *Sseulsseulhago Chanlanhasin*), tuntud ka kui "**Goblin**", on Lõuna-Korea telesari, mille peaosades on Gong Yoo, Kim Go-eun, Lee Dong-wook, Yoo In-na ja Yook Sung-jae. See oli eetris tvN-is 2. detsembrist 2016 kuni 21. jaanuarini 2017.

## Osatäitjad
* Gong Yoo - Kim Shin/Goblin
* Kim Go-eun - Ji Eun-tak
* Lee Dong-wook - Wang Yeo/Grim Reaper
* Yoo In-na - Sunny/Kim Sun
* Yook Sung-jae - Yoo Deok-hwa

## Välislingid
* Ametlik koduleht
Kartogramm

**Kartogramm** on arvjoonis maakaardil, millel mingi nähtuse esinemust või esinemuse muutumise intensiivsust kujutatakse vastavat ala katvate erinevate värvidega või erisuguse viirutusega.
Novodnistrovsk

**Novodnistrovsk** (ukraina Новодністровськ, vene Новоднестровск) on oblastilise alluvusega linn Ukrainas Tšernivtsi oblastis Sokõrjanõ rajoonis. Novodnistrovsk asub Dnestri paremal kaldal, Vinnõtsja oblasti piiril.

Alev rajati 1973. aasta oktoobris seoses Dnestri soojuselektrijaama ehitusega. Linnaõigused sai Novodnistrovsk 1993. aastal. Oblastilise alluvusega linn on Novodnistrovsk alates 2000. aastast.

Ukraina 2001. aasta rahvaloenduse andmetel oli Novodnistrovski elanikest ukrainlasi 87,13%, venelasi 10,19%, moldaavlasi 0,95%, valgevenelasi 0,48%, rumeenlasi 0,29%, poolakaid 0,16% ja asereid 0,14%.

## Viited
The 1st Album

**"The 1st Album"** on Saksa popmuusikaansambli Modern Talking debüütalbum. Album anti välja 1. aprillil 1985. 

Albumilt on pärit singlid "You're My Heart, You're My Soul" ja "You Can Win If You Want".
Let's Talk About Love (Modern Talkingu album)

**"Let's Talk About Love"** on Saksa popmuusikadueti Modern Talkingu teine album, mis avaldati 14. oktoobril 1985. Albumilt on pärit singel "Cheri, Cheri Lady".
Reni

**Reni** (ukraina Рені) on linn Ukrainas Odessa oblastis, Izmaili rajoonis. Linn asub Budžakis Doonau vasakul kaldal, Rumeenia piiri ääres, Moldova piiri lähedal.

## Ajalugu
1548. aastal esmamainitud Reni sai linnaõigused 1821. aastal. Linn oli kuni 2020. aasta 18. juulini samanimelise rajooni keskus ja liideti seejärel Izmaili rajooniga. 

2023. aasta 24. juuli ööl vastu 25. juulit langes Venemaa droonirünnaku alla ligikaudu 200&nbsp;m kaugusel Rumeenia piirist asuv Reni kaubasadam.

## Demograafia
2001. aastal oli linnaelanikest 12,5% emakeel ukraina keel, 70,54% vene keel ja 13,31% moldaavia (rumeenia) keel.

## Viited

## Välislingid

*http://renimvk.od.ua/index.php
*https://reni.od.ua/
Võlkove

**Võlkove** (ukraina Вилкове, vene Вилково, rumeenia Vâlcov) on linn Ukrainas Odessa oblastis Kilija rajoonis. Linn asub Budžakis Doonau deltas, Rumeenia piiri ääres.

1746. aastal rajatud Võlkove sai linnaõigused 1762. aastal.

Suur osa linnaelanikest on vanausulised lipovaanid. 2001. aastal oli linnaelanikest 15,34% emakeel ukraina keel, 83,46% vene keel ja 0,54% moldaavia (rumeenia) keel.

## Viited

## Välislingid

*http://vilkovo.pp.ua/
Storožõnets

**Storožõnets** (ukraina Сторожинець) on linn Ukrainas Tšernivtsi oblastis, Storožõnetsi rajooni halduskeskus. Storožõnets asub Tšernivtsist umbes 22 km edelas.

Asulat on esmamainitud 1448. aastal. Kuni 1774. aastani oli Moldova vürstiriigi koosseisus, seejärel läks Austria keisririigi võimu alla. Linnaõigused sai Storožõnets 1854. aastal. Aastatel 1918–1940 kuulus Storožõnets Rumeeniale. 

Ukraina 2001. aasta rahvaloenduse andmetel oli Storožõnetsi elanikest ukrainlasi 74,31%, rumeenlasi 17,23%, venelasi 4,91%, poolakaid 2,20%, moldaavlasi 0,49%, valgevenelasi 0,20%, sakslasi 0,11% ja armeenlasi 0,10%.

## Viited
Snovsk

**Snovsk** (ukraina *Сновськ *) on linn Ukrainas Tšernihivi oblastis, Snovski rajooni keskus. Asub Snovi jõe ääres.

Asula tekkis 19. sajandi keskel. 1924. aastal sai linnaks. 1935. aastal sai linn punaarmee väepealiku Nikolai Štšorsi järgi uueks nimeks **Štšors**. 2016 endine nimi taastati.

Enne Teist maailmasõda olid 16% linnaelanikest juudid.

## Välislingid

*https://rada.info/rada/04061932/
Oster

**Oster** (ukraina *Остер*) on linn Ukrainas Tšernihivi oblastis Tšernihivi rajoonis. Asub Desna jõe ääres, Osteri jõe suudme lähedal, 75 km Kiievist põhja pool.

1961. aastal sai linnaks.

## Välislingid
Jaremtše

**Jaremtše** (ukraina keeles Яремче) on oblastilise alluvusega linn Ukrainas Ivano-Frankivski oblastis Nadvirna rajoonis. Asub Pruti jõe ääres.

Asula tekkis 18. sajandi lõpus, kuid hakkas kiiremini arenema 1894. aastast, kui Jaremtšet hakkas läbima raudtee.

Kahe maailmasõja vahel kuulus küla Poolale ja oli sel ajal tuntud talikuurordina. Nõukogude ajal kandis asula nime **Jaremtša** (Яремча). 1963. aastal sai linnaõigused.

Linna haldusalasse kuulub ka üks alev ja 5 küla eksklaavina Nadvirna rajoonis.

Ukraina 2001. aasta rahvaloenduse andmetel oli Jaremtše elanikest ukrainlasi 98,87% ja venelasi 1,20%.

## Viited

## Välislingid

*http://www.yaremche.org/district/74
Meister Alpais

**Meister Alpais** oli prantsuse kullassepp ja emailikunstnik, kes tegutses Limogesis 12. sajandi lõpus ja 13. sajandi alguses.

## Teosed
Ühe tänapäeval Louvre'is asuva, kunagi Arlesi lähedalt Montmajourist leitud meisterliku emailkaunistusega tsibooriumi alumises osas on inskriptsioon, mis teatab, et keegi G Alpais Limogesist olevat teinud selle tsibooriumi:
:MAGI[S]TER : G : ALPAIS : ME FECIT : LEMOVICARUM

Nimi esineb ka korduvalt Limogesi selle aja dokumentides, kus Alpais on tituleeritud *maître* 'meister'. Tsibooriumi teostus laseb arvata, et meister Alpais oli väga oskuslik champlevé-tehnika ja kuld- ning hõbesepise valdaja.

Sellele meistrile on omistatud ka rida Thomas Becketi märtrisurma kujutavaid kastrelikviaare, üks asub Cluny muuseumis Pariisis, üks Briti Muuseumis ja üks Louvre'is.

## Pildid

Limoges enamel ciborium pseudo Kufic circa 1200.jpg| Alpais' tsibooriumi detail pseudokufa ornamendifriisiga
Reliquary Thomas Becket MNMA Cl23296.jpg|Thomas Becketi tapmise ja matuse stseene kujutav kullatud vasest relikviaar 1180. aastatest Cluny muuseumis


## Viited

## Välislingid
* Master Alpais. Web Gallery of Art
* Master Alpais' ciborium. Department of Decorative Arts: Middle Ages. - louvre.fr
Bussoli väin

**Bussoli väin** (vene keeles пролив Буссоль) on väin Vaikses ookeanis Venemaa idaosas, eraldab Simuširi saart Tšornõje Bratja saartest ning ühendab Ohhoota merd Vaikse ookeaniga. Väina pikkus on umbes 30 km, laius üle 68 km. Suurim sügavus on 2225 m. Rannik on järsk ja kaljune.

Vee soolsus on 33,1 kuni 34,5‰. Väina alaosal esineb hoovus Ohhoota merest Vaiksesse ookeanisse, ülaosal vastupidi. Loodete kõrgus 1,0 m.

Väin paikneb Sahhalini oblasti akvatooriumis.

Bussoli väin sai nime 1787. aastal Jean-François de La Pérouse laeva "Boussole" järgi, millega ta sooritas oma reisi.
Choctaw' maakond

**Choctaw' maakond** on mitme USA maakonna nimi:
*Choctaw' maakond (Alabama)
*Choctaw' maakond (Mississippi)
*Choctaw' maakond (Oklahoma)
Boy George

**Boy George** (õieti **George Alan O'Dowd**; sündinud 14. juunil 1961) on inglise muusik, laulukirjutaja, diskor ja moedisainer, kes on tuntud ka ansambli Culture Club lauljana.
Clearwateri maakond

**Clearwateri maakond** on mitme maakonna nimi Põhja-Ameerikas:
*Clearwateri maakond (Alberta) Kanadas
*Clearwateri maakond (Idaho) USA-s
*Clearwateri maakond (Minnesota) USA-s
Coffee maakond

**Coffee maakond** on mitme maakonna nimi Ameerika Ühendriikides:
*Coffee maakond (Alabama)
*Coffee maakond (Georgia)
*Coffee maakond (Tennessee)
Haissõn

**Haissõn** (ukraina keeles Гайсин) on linn Ukrainas Vinnõtsja oblastis, Haissõni rajooni keskus. Linn asub Sibi jõe ääres Vinnõtsjast umbes 82 km kagus.

Haissõni on esmamainitud 1545. aastal. Kuulus Poola Bracławi vojevoodkonda 1793. aastani. Seejärel kuulus maakonnalinnana Venemaa Podoolia kubermangu. Magdeburgi linnaõigused sai asula 1744. aastal.

## Viited

## Välislingid

*http://mr.gov.ua/
Decius Paulinus

**Decius Paulinus** (Flavius Decius Paulinus Iunior) oli Rooma konsul 534. aastal.

Tema isa oli 508. aasta konsul Basilius Venantius ja vend Flavius Decius 529. aasta konsul.

533. aastal nimetas Athalaric ta konsuliks. Temaga samal ajal oli konsuli ametis keiser Justinianus I.
Kalõnivka

**Kalõnivka** (ukraina keeles Калинівка) on linn Ukrainas Vinnõtsja oblastis, Kalõnivka rajooni keskus. Linn asub Žerdi jõe ääres Vinnõtsjast umbes 24 km põhja pool.

Kalõnivkat on esmamainitud 1774. aastal. 1935. aastal sai aleviks ja 1979. aastal linnaks.

Kalõnivka on raudteesõlm.

## Viited

## Välislingid
Matt

**Matt** võib tähendada:
* Vaibataoline punutud vm paksem kate, vt jalamatt, maadlusmatt, ...
* Matt (anum), endisaegne väiksem madal puunõu
* Matt (male), seis males
* Matt (keel), vulgaarne kõnepruuk
* ...
Glõnsk

**Glõnsk** (ukraina keeles Глинськ) on mitme Ukraina asula nimi:
* Glõnsk, küla Ukrainas Vinnõtsja oblastis Kalõnivka rajoonis
* Glõnsk, küla Ukrainas Kirovogradi oblastis Svitlovodski rajoonis
* ...
Leo Audova

**Leo Audova** (24. september 1926 Tartu – 15. juuni 1954 Butõrka vangla, Moskva, Vene NFSV) oli Eesti vabadusvõitleja ja metsavend.

Ta õppis Tartus ja Rakveres. 1943. aastal astus vabatahtlikult Eesti Leegioni, viibis Neveli ja Narva rindel (olles vahepeal Ain Mere adjutant). Emajõe rindel sai ta haavata. Sõdis hiljem Saksamaal ning langes USA vägede kätte sõjavangi. 

Pääses 1947. aastal DP-laagri kaudu tööle Inglismaale, kus liitus 1950. aastal Briti luure poolt ettevalmistatavasse luurajate ja vabadusvõitlejate rühmaga, õppis seejärel Londonis luurekoolis. Saadeti Eestisse, kus ühines MGB poolt lõksuna seatud "libametsavendade" grupiga Viljandi rajoonis, ise sellest veast aru saamata.

Aja jooksul tekkisid tal kahtlused oma kaaslaste suhtes. Arvatavasti seepärast otsustas MGB lõpetada temaga topeltmängu ja ta arreteeriti metsavennana 20. jaanuaril 1953. Algul keeldus ta üldse andmast mingeid tunnistusi, kuid ilmselt pärast ränki peksmisi ja piinamisi hakkas ta vähemalt endast rääkima. Oma võitlust Nõukogude okupatsiooni vastu ta ikkagi ei kahetsenud.

Hiljem kaotas MGB ilmselt ka lootuse kasutada teda luure- ja raadiomängudes USA ja Suurbritannia vastu, sest Leo Audova jäi (ilmselt pikaajalisest) survest hoolimata endale kindlaks ja ei reetnud oma kaaslasi. MGB lootus ümbervärvamisele seletaks Audova pikaajalise vangistuse alates vahistamisest kuni Nõukogude repressiivorganite poolt kohtumõistmise etendamiseni. Surmaotsus vormistati talle 22. märtsil 1954.

Leo Audova hukati 15. juunil 1954 Butõrka vanglas Moskvas, sest sel ajal ei toimunud Eesti NSV-s surmaotsuste täideviimisi ja surmamõistetud viidi erikonvoiga Moskvasse. Tema matmispaik ja haud pole tänaseni teada, arvatavasti asub see mõnel Nõukogude repressiivorganite erikalmistul Moskva lähistel.

## Isiklikku
Tema isa oli bioloog ja vasakpoolne ühiskonnategelane Aleksander Audova.

## Viited

## Välislingid
*Eesti kommunismiohvrid 1940–1991
Kalõnivka (täpsustus)

**Kalõnivka** (ukraina keeles Калинівка) on mitme Ukraina asula nimi:
***Kalõnivka** on linn Ukrainas Vinnõtsja oblastis, Kalõnivka rajooni keskus
*Kalõnivka (Pištšanka rajoon), küla Vinnõtsja oblastis Pištšanka rajoonis
* ...
Simon Marmion

**Simon Marmion** (sündinud umbes 1425, surnud 24. või 25. detsembril 1489) oli prantsuse maalikunstnik, varase Madalmaade maalikoolkonna (ka nn flaami primitiivid) esindaja. Töötas Lõuna-Madalmaade aladel, mis toona oli Burgundia hertsogkonna osa, aga tänapäeval kuulub Prantsusmaa koosseisu.

## Eluloolist
Simon Marmion oli sündinud Valenciennesis või Amiensis. Nagu enamik selle ajastu kunstnikke, oli ta pärit kunstnike perekonnast ning tema isa Jean ja vend Wille olid samuti maalijad. Tema patroon oli Burgundia hertsog Philippe Hea alates 1454. aastast, kui Marmion kutsuti teiste kunstnike hulgas õukonda kujundama dekoratsioone Faasanitõotuse banketi jaoks. Edaspidi palkasid teda oma teenistusse paljud hertsogisuguvõsa liikmed, nende hulgas Charles Südi ja Yorki Margaret. Kunstnik pälvis kaasaegsetelt tiitli "illumineerijate vürst".

## Looming
Marmioni loomingust kõige enam tuntud on miniatuurid luksuslikes käsikirjalistes raamatutes, kuid ta lõi ka portreesid, altarimaale ja dekoratiivkunsti. Tema peateoseks peetakse Bertini altarit (1454–1459) Saint-Omeri Püha Bertini kloostrile. Altari kaks tiiba asuvad Berliinis Gemäldegaleries. Bertini altari maalidel on näha kunstniku hea perspektiivitundmine ja looduse jälgimise oskus. Seal esineb ka võte, mida kunstnik hiljem korduvalt ikka ja jälle kasutas, nimelt ruumides toimuvatele sündmustele avanev vaade läbi akende või kaaristu. Veel kuuluvad tema teoste hulka Torontos asuv Gregoriuse missat kujutav maal ja Kristuse taganutmist kujutav teos Metropolitani Kunstimuuseumis, samuti hulgaliselt väiksemaid teoseid Rahvusgaleriis Londonis, J. Paul Getty Museumis, Rijksmuseumis jm.

Tema raamatuillustratsioonidest on kuulsad miniatuurid Philippe Hea tundideraamatule (1467), millest osa on Briti muuseumis, ja Bertini kloostri abti Guillaume Fillastre'i tellitud illumineeritud "Grandes Chroniques de France" (1454–1459), mis asub Peterburis Venemaa Rahvusraamatukogus.

## Stiil
Stiililiselt asub Simon Marmioni kunst Prantsuse ja Madalmaade maalikunsti vahepeal, ühendades endas prantsuse kunsti rafineeritud elegantsi ja flaamipärase realistliku jutustava esituslaadi. Tema maastiku- ja kompositsioonitunnetus on Madalmaade kunstile iseloomulikult uuenduslik, joonperspektiiv tehniliselt perfektne, aga kuivavõitu ja inimfiguurid mõjuvad sageli puiste ning liikumatutena.

## Viited

## Välislingid
* Simon Marmionist Getty Museumi kodulehel (inglise keeles)
* Simon Marmionist Rahvusgalerii kodulehel (inglise keeles)
* Simon Marmion, Web Gallery of Art
* "Kristuse taganutmine" (1473) Metropolitani Kunstimuuseumis
* "Püha Gregoriuse missa" (1460-1465) Ontario kunstigaleriis
David Herman

**David Herman** (sündinud 20. veebruaril 1967 New Yorgis) on Ameerika Ühendriikide koomik ning filmi- ja seriaalinäitleja.

## Välislingid
*
Grahami maakond

**Grahami maakond** on mitme maakonna nimi Ameerika Ühendriikides:
*Grahami maakond (Arizona)
*Grahami maakond (Kansas)
*Grahami maakond (Põhja-Carolina)
Delaware'i maakond

**Delaware'i maakond** on mitme maakonna nimi Ameerika Ühendriikides:
*Delaware'i maakond (Indiana)
*Delaware'i maakond (Iowa)
*Delaware'i maakond (New York)
*Delaware'i maakond (Ohio)
*Delaware'i maakond (Oklahoma)
*Delaware'i maakond (Pennsylvania)
Woodi maakond

**Woodi maakond** on mitme maakonna nimi Ameerika Ühendriikides:
*Woodi maakond (Lääne-Virginia)
*Woodi maakond (Ohio)
*Woodi maakond (Texas)
*Woodi maakond (Wisconsin)
Aleksander Mieliński

**Aleksander Mieliński** (november 1527 – 4. märts 1584) oli Poola katoliku vaimulik, alates 1583. aastast esimene Liivimaa katoliku Võnnu piiskopkonna  piiskop.

Ta oli ka Poola õukondlane ja diplomaat, apostellik protonotar (1559) ja Trzemeszno abt (1557).
Victoria maakond

**Victoria maakond** on maakonna nimi mitmes riigis:
*Victoria maakond (Lääne-Austraalia) Austraalias
*Victoria maakond (New Brunswick) Kanadas
*Victoria maakond (Nova Scotia) Kanadas
*Victoria maakond (Texas) USA-s
*...
Toddi maakond

**Toddi maakond** on mitme maakonna nimi Ameerika Ühendriikides:
*Toddi maakond (Kentucky)
*Toddi maakond (Minnesota)
*Toddi maakond (Lõuna-Dakota)
Pickensi maakond

**Pickensi maakond** on mitme maakonna nimi Ameerika Ühendriikides:
*Pickensi maakond (Alabama)
*Pickensi maakond (Georgia)
*Pickensi maakond (Lõuna-Carolina)
Murray maakond

**Murray maakond** on kolme maakonna nimi Ameerika Ühendriikides:
*Murray maakond (Georgia)
*Murray maakond (Minnesota)
*Murray maakond (Oklahoma)
McLeani maakond

**McLeani maakond** on kolme maakonna nimi Ameerika Ühendriikides:
*McLeani maakond (Illinois)
*McLeani maakond (Kentucky)
*McLeani maakond (Põhja-Dakota)
Carteri maakond

**Carteri maakond** on viie maakonna nimi Ameerika Ühendriikides:
*Carteri maakond (Kentucky)
*Carteri maakond (Missouri)
*Carteri maakond (Montana)
*Carteri maakond (Oklhoma)
*Carteri maakond (Tennessee)
Camdeni maakond

**Camdeni maakond** on nelja maakonna nimi Ameerika Ühendriikides:
*Camdeni maakond (Georgia)
*Camdeni maakond (Missouri)
*Camdeni maakond (New Jersey)
*Camdeni maakond (Põhja-Carolina)
Bathi maakond

**Bathi maakond** on kolme maakonna nimi Ameerika Ühendriikides:
*Bathi maakond (Kentucky)
*Bathi maakond (Virginia)
*Bathi maakond (Põhja-Carolina)
Contre-épreuve

***Contre-épreuve*** (prantsuse keelest, [kɔ̃t.ʁe.pʁœv]) ehk **vastastrükk** on joonistusest või graafikatõmmisest niiskele paberile tehtud äratõmme. Meetodit kasutatakse ka liigse rasva ja trükivärvi eemaldamiseks vasttrükitud kuivamata puulõikelt või vaselõikelt.

Vaselõikelt võetud vastastrükk on delikaatsemate ja peenemate joontega kui tõmmis vaselõikeplaadilt. Samuti on see vaselõike aluseks olnud joonistuse või akvarelliga mitte peegelpildis, vaid samasuunaline ja ilma trükiplaadi jälgedeta servades. Tööprotsessi pikkuse tõttu kulukamat vastastrükis graafikat tehti sageli mõjukamate ostjate jaoks.

Üheks näiteks Eestist on Tartu Ülikooli Raamatukogu kogudes asuv vastastrükis illustratsioonidega Maria Sibylla Meriani "Metamorphosis insectorum Surinamensium" (Amsterdam, 1705), teadaolevalt on maailma avalikes raamatukogudes Meriani seda vastastrükitehnikas trükist vaid 13 eksemplari.

Enamik Paul Gauguini monotüüpiaid on tehtud vastastrükimenetlusel.

## Viited
Süütud enesetapud

**"Süütud enesetapud"** on USA kirjaniku Jeffrey Eugenidese debüütromaan. Teos avaldati 1993. aastal.

Tegevustik leiab aset 1970. aastatel ning keskendub viiele õele Lisbonite perekonnast: Cecilia, Lux, Bonnie, Mary ning Therese, kes sooritavad ükshaaval enesetapu. Raamat on jutustatud Lisbonite naabripoiste vaatenurgast, kes üritavad leida põhjust, miks õed enesetapu sooritasid.

Raamatust on tehtud ka Sofia Coppola lavastatud film "Süütud enesetapud", mis esilinastus 1999. aastal. Filmi peaosades on teiste hulgas Kirsten Dunst ning James Woods.

Raamat on tõlgitud eesti keelde.

## Viited
Pervõi Kanal

**Pervõi Kanal** (vene keeles Первый канал) on Venemaa telekommunikatsiooniettevõte, riigi tähtsaim telekanal. Aastatel 1995–2002 kandis nime **ORT**. 

Telekanal alustas saateid 1. aprillil 1995. Ettevõtte ja telekanali Pervõi Kanal peakorter asub Ostankino telekeskuses. 51% ettevõtte aktsiatest kuulub riigile. Peadirektor on alates 1999. aastast Konstantin Ernst.  Pervõi Kanal on Euroopa Ringhäälingute Liidu liige.

2015. aasta seisuga oli telekanalil 2443 töötajat.

Telekanali Pervõi Kanal peamised konkurendid on Rossija-1 ja NTV.

## Välislingid
*
* Pervõi Kanali koduleht
Expo 2015 Milano Eesti paviljon

**Eesti paviljon maailmanäitusel Expo 2015 Milano** kandis nime Gallery of Estonia, see nägi välja kui “puust pesakastidest” koosnev kolme korrusega galerii, mis oli avatud külastajatele kahe sissepääsuga – nii paviljoni eest kui ka tagant. Paviljoni naabriteks olid Venemaa ja Omaani paviljonid. 

Paviljonis oli muu hulgas kokku 34 kiike, isemängiv Estonia klaver, 200 Click & Grow taime ja käsitööna Eestis valmistatud luksustsikkel Renard.

Paviljoni esimese korruse püsinäitus oli lahendatud eri Eesti tahke tutvustavate videoinstallatsioonidega. Vaatajas tekitati Eesti vastu huvi filmikaadrite ja väljakutsuvate märksõnade abil, mis püüdsid vastata küsimustele: „Kus on Eesti? Kes on Eesti? Mis on Eesti?“. Pesakastide videod tutvustasid Eesti kultuuri, traditsioone, eestlase identiteeti, infoühiskonda, Eesti loodust ja Eesti toitu. Lühikeste videolugude eesmärgiks oli edastada sõnum Eestist kui mitmekülgsest ja avatud võimalustega riigist.

Ekspositsiooni üheks peamiseks tõmbenumbriks oli hoone teisel korrusel asuv püsiekspositsioon “Head Eesti asjad”, mis avati Eestile pühendatud päeval 7. juunil. Näitus oli installatsioon erinevatest Eesti toodetest, valdkondadest ja teemadest. Igas paviljoni kastis oli fookuses üks teema. Osad kastid jagasid infot, teised olid interaktiivsed installatsioonid ehk külaline sai osa elamusest läbi tegevuse, näiteks läbi virtuaalse rattasõidu. Peamisteks ekspositsiooni teemadeks olid toit, rukis, mood, Tallinna vanalinn, muusika, teadus ja innovatsioon, meie ajalugu, laulu- ja tantsupidu, raba ja loodus, rannik ja saared, puit- ja linnaarhitektuur.

Kolmas korrus paviljonis oli osaliselt avatud katusega ja seal asus Eesti looduse väljapanek. Milanosse oli Eestist toodud taimed, et nende vahel istudes oleks võimalik kuulata Eestis pesitsevate lindude hääli ning piiluda neid läbi piilukaamerate. 

Eesti paviljon oli avatud 1. maist kuni 31. oktoobrini 2015.

### Auhind ja muid fakte
* Eesti paviljon pälvis ekspositsiooni ja paviljoni disaini kategoorias alla 2000 m² iseehitatud paviljonide seas pronksmedali.
* Paviljoni külastas 3,4 miljonit külastajat – läbi aegade kõige suurem Eesti paviljoni külastanute arv.
* Milano EXPO-l löödi kiikingus kaks korda maailmarekordit: algul Ants Tamme poolt 7,10 m ja seejärel Kaspar Taimsoo poolt 7,15 m pikkuste aistega. 
* Eesti paviljon valiti CNN-i poolt 22 kõige huvitavama hulka.
* Paviljoni avamisel toimus ExpoRide'i rattatuur ja Eesti lipuga tehti ringkäik Itaalias.

## Välislingid
* Facebooki leht inglise keeles #estoniaexpo2015 
* Paviljon Instagramis #estoniaexpo2015 
* Paviljon Twitteris #estoniaexpo2015
Obuhhiv

**Obuhhiv** (ukraina Обухів) on oblastilise alluvusega linn Ukrainas Kiievi oblastis, Obuhhivi rajooni halduskeskus. Linn asub Kobrõnka oja ääres Kiievi kesklinnast 45 km lõunas.

Asula on teada 14. sajandist. Obuhhiv sai linnaõigused 1979. aastal.

Obuhhivis on sündinud filosoof Nikolai Berdjajev, luuletaja Andri Malõško ja Saksamaa iluuisutaja Olena Savtšenko.

## Välislingid

*https://obcity.gov.ua/
Enerhodar

**Enerhodar** (ukraina keeles Енергодар) on linn Ukrainas Zaporižžja oblastis. Asub Dneprile rajatud Kahhovka veehoidla vasakul kaldal.

Asutati 1970. aastal, kui hakati ehitama Zaporižžja soojuselektrijaama. See valmis 1977. aastal. 1981. aastal hakati ehitama Zaporižžja tuumaelektrijaama. 1985. aastal sai Enerhodar linnaõigused.

Linnast on pärit poksijad Volodõmõr Sõdorenko ja Valeri Sõdorenko.

#### Vaata ka
*Enerhodari lahing

## Viited

## Välislingid
*https://www.en.gov.ua/
Džäss-räpp

**Džäss-räpp** (inglise keeles *jazz rap*) on džäss- ja hiphopmuusika suland, mis arenes välja 1980. aastate lõpus ja 1990. aastate alguses.

AllMusic kirjutab, et žanr "oli katse sulandada afroameeriklaste mineviku muusika praegusel kujul domineeriva kujuga, avaldades austust ja hoogustades viimast, laiendades samas viimase silmaringi".

Rütmi juured olid hiphopis, mille peale pandi korduvad fraasid džässpillidest nagu trompet, kontrabass jt.

Džäss-räpi moodustamisel osalenud ansamblite hulka kuulusid A Tribe Called Quest, Digable Planets, De La Soul, Gang Starr, Jungle Brothers ja Dream Warriors.
Rossija-1

**Ülevenemaaline Riiklik Telekanal Rossija-1** (vene keeles Общероссийский государственный телеканал «Россия-1») on Ülevenemaalisele Riiklikule Ringhäälingukompaniile kuuluv telekanal. Eetris ööpäev läbi. Telekanali varasemad nimed: **RTR** (1991–2002) ja **Rossija** (2002–2010).

Telekanal RTR alustas saateid 13. mail 1991. Telekanali Rossija-1 peakorter asub Moskvas aadressil 5. ulitsa Jamskovo Polja 19/21. Peadirektor on alates 2002. aastast Anton Zlatopolski. 

2017. aasta seisuga oli telekanalil 335 töötajat.

Telekanali Rossija-1 peamised konkurendid on Pervõi Kanal ja NTV.

## Välislingid
*
*Telekanali Rossija-1 koduleht